รัฐบาลไทย-ข่าวทำเนียบรัฐบาล-พิธีปิดและมอบวุฒิบัตรการอบรมเชิงปฏิบัติการ "รวมพลังสร้างสรรค์ทีม" (MOE One Synergy Program : Transformational Leadership Workshop)
วันจันทร์ที่ 11 กันยายน 2560
พิธีปิดและมอบวุฒิบัตรการอบรมเชิงปฏิบัติการ "รวมพลังสร้างสรรค์ทีม" (MOE One Synergy Program : Transformational Leadership Workshop)
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ และคุณธาดา เศวตศิลา ที่ปรึกษาบริษัท ทรู คอร์ปอเรชั่น จํากัด (มหาชน) ร่วมในพิธีมอบวุฒิบัตรและปิดการอบรมเชิงปฏิบัติการโครงการเสริมสร้างศักยภาพการทํางานเป็นทีม "รวมพลังสร้างสรรค์ทีม"
และกลุ่มผู้บริหารระดับต้น ผู้อํานวยการสํานักของกระทรวงศึกษาธิการ และผู้อํานวยการสํานักงานเขตพื้นที่การศึกษาประถมศึกษา/มัธยมศึกษาเมื่อวันเสาร์ที่9กันยายน 2560 ณ สถาบันพัฒนาผู้นําเครือเจริญโภคภัณฑ์ (C.P.Leadership Institute:CPLI) อําเภอปากช่อง
คุณธาดา เศวตศิลากล่าวว่า ในนามของC.P.Groupที่ได้ร่วมกับสํานักงานคณะกรรมการการศึกษาขั้นพื้นฐาน (สพฐ.) จัดการอบรมในครั้งนี้ ขอขอบคุณผู้เข้ารับการอบรมทั้ง128คนที่เข้ารับการอบรมตามหลักสูตรดังกล่าว ซึ่งได้นําหลักสูตรAction Learning มาใช้ในการฝึกอบรม พร้อมทั้งฝากข้อคิดแก่ผู้เข้ารับการอบรมด้วยว่าไม่ว่าเทคโนโลยีจะเปลี่ยนไปมากน้อยเพียงใด แต่ในการทํางานขอให้ทําด้วยความรักในสิ่งที่จะเกิดขึ้นต่อเด็กและเยาวชน เพื่อนร่วมงาน และคนทุกคนที่จะก้าวไปพร้อมกันกับเรา
จากกิจกรรมในวันสุดท้ายที่ให้นักเรียนเข้ามามีส่วนร่วมในการแลกเปลี่ยนเรียนรู้และพูดคุยปัญหาร่วมกับนักเรียนทําให้เห็นว่าหากผู้บริหารทุกท่าน แม้จะอยู่ในตําแหน่งผู้อํานวยการสํานักงานเขตพื้นที่การศึกษาก็ตาม แต่เมื่อถอดหัวโขนหรือให้ลืมไปว่าเราอยู่ในตําแหน่งที่สูง ก็จะทําให้เรานั่งคุยและฟังเด็กนักเรียนด้วยความรัก ความอ่อนโยน ร่วมชี้แนะเพื่อต้องการให้นักเรียนประสบความสําเร็จ
เพราะฉะนั้น หากเราทํางานใด ๆ ด้วยความรัก มีความไว้วางใจกับเพื่อนร่วมงานซึ่งกันและกัน มีเครือข่ายการทํางานยิ่งจะทําให้งานประสบผลสําเร็จอย่างรวดเร็วและมีประสิทธิภาพ จึงฝากให้ท่านช่วยกันสร้างผู้นํารุ่นใหม่ให้เกิดขึ้น แม้เพียง10%ของประชากรชาวไทย หรือ7ล้านคน โดยเฉพาะผู้นํารุ่นใหม่ที่เป็นผู้บริหารและครู ก็จะยิ่งส่งผลต่อการพัฒนาประเทศชาติโดยเร็ว เพราะจะมีนักเรียนและผู้ปกครองเข้ามาเกี่ยวข้องอีกเป็นจํานวนมาก
จึงฝากให้ช่วยกันสร้างเด็กให้มีนิสัยที่ดีที่เกิดจากการกระทําที่ถูกต้อง โดยทําด้วยความรักและถอดหัวโขนในการทํางาน พร้อมทั้งน้อมนํากระแสพระราชดํารัสของในหลวงรัชกาลที่9ที่ต้องการให้ "ครูรักเด็กและเด็กรักครู" มาเป็นแนวทางปฏิบัติเพราะในหลวงของเรา "รัก" ประชาชนโดยไม่มีเงื่อนไข
ม.ล.ปริยดา ดิศกุลกล่าวว่า ในนามของกระทรวงศึกษาธิการ ขอขอบคุณคณะผู้บริหารC.P.Groupที่ให้ความร่วมมือร่วมใจกับกระทรวงศึกษาธิการจัดโครงการนี้มาอย่างต่อเนื่อง รวมทั้งความอนุเคราะห์สนับสนุนค่าใช้จ่ายจํานวนมากในจัดการอบรมครั้งนี้ ซึ่งถือเป็นการจัดอบรมแบบข้ามแท่งที่นําผู้บริหารระดับ9ทุกองค์กรหลักในกระทรวงศึกษาธิการมาเข้ารับการอบรมร่วมกัน และมีผลที่ดีต่อการสร้างเครือข่ายการทํางานร่วมกัน ซึ่งหลักสูตรSynergyProgramของC.P.เป็นหลักสูตรที่ต้องการสร้างผู้นําองค์กรและเน้นการทํางานเป็นทีมเวิร์คส่วนการอบรมหลักสูตรดังกล่าวในครั้งต่อไป คาดว่าจะเป็นผู้อํานวยการสํานักงานเขตพื้นที่การศึกษาที่ได้รับการแต่งตั้งรายใหม่ รวมทั้งศึกษาธิการภาค/ศึกษาธิการจังหวัดที่จะได้รับเกียรติเข้ารับการอบรมในสถานที่อบรมที่ยิ่งใหญ่เช่นนี้
หวังว่าผู้เข้ารับการอบรมจะนําประโยชน์ที่ได้รับไปปรับใช้ในหน่วยงานหรือสํานักงานเขตพื้นที่การศึกษา เพื่อให้เกิดการทํางานเป็นทีมเวิร์คที่เข้มแข็ง เป็นการ"รวมพลังสร้างสรรค์ทีม" ที่แท้จริง
ความคิดเห็นส่วนหนึ่งจากผู้เข้ารับการอบรม
ศิริพร ศิริพันธ์"รู้สึกเป็นเกียรติอย่างยิ่งที่ได้เข้ารับการอบรมในหลักสูตรที่ดี ในสถานที่ใหญ่โต"
ชฎารัตน์ สิงหเดชากุล"ภูมิใจที่ได้มาเข้ารับการอบรมในCPLIซึ่งเป็นสถาบันฝึกอบรมที่ใหญ่และทันสมัยที่สุดในไทย ได้มีโอกาสแลกเปลี่ยนเรียนรู้กับผู้บริหารทุกแท่ง ทําให้รับทราบและเข้าใจเรื่องงานของเขตพื้นที่การศึกษามากขึ้น"
ยุพิน บัวคอม"ความรู้ที่ได้รับจากการอบรมครั้งนี้ จะนําไปขับเคลื่อนให้เป็นองค์กรแห่งการเรียนรู้ รวมทั้งการสร้างเครือข่าย การทํางานเป็นทีมเดียวกัน เพื่อช่วยกันขับเคลื่อนไปสู่สังคมแห่งการเรียนรู้ต่อไป"
พิสิษฐ์ ชดกิ่ง"ขอบคุณที่มีโอกาสได้มาเห็นการทํางานของCPซึ่งเป็นบริษัทชั้นนําของโลก ได้รับความรู้และประสบการณ์จากผู้เชี่ยวชาญในการอบรมเป็นอย่างมาก จะได้นําประโยชน์ไปใช้ในการปฏิบัติหน้าที่ ได้เครือข่ายทุกหน่วยงานไปปรับใช้ เพื่อเป็นการรวมพลังที่ยิ่งใหญ่ต่อการขับเคลื่อนประเทศไทยร่วมกันต่อไป"
ประยูร หรั่งทรัพย์"การอบรมครั้งนี้ ก่อให้เกิดVisionใหม่ ๆ ที่จะช่วยกันพัฒนาการศึกษาให้เด่นยิ่งขึ้น"
มงคลชัย สมอุดร"ขอบคุณCPและ สพฐ.ที่จัดการอบรมหลักสูตรในครั้งนี้ ซึ่งถือเป็นกิจกรรมที่ดีที่สุดนับตั้งแต่รับราชการ ได้ชื่นชมวิธีคิด และจะนําประโยชน์เพื่อกลับไปทํางานร่วมกัน แชร์วิสัยทัศน์ร่วมกัน เพื่อการศึกษาต่อไป"
บัลลังก์ โรหิตเสถียร: สรุป/รายงาน
อิทธิพล รุ่งก่อน: ถ่ายภาพ